Taxi ry man doodArgieffoto Foto: Netcare911 ŉ Man is Maandagaand dood en nog ŉ persoon beseer tydens ŉ ongeluk in Kwadabeka in KwaZulu-Natal. Volgens Chris Botha, ŉ woordvoerder van Netcare 911, het die ongeluk in Kwamaseweg plaasgevind. “Volgens ooggetuies het ŉ taxi ŉ voetganger getref voordat dit teen ŉ paal langs die pad vasgery het,” het Botha gesê. Die voetganger was reeds dood toe paramedici by die toneel opgedaag het. ŉ Passasier in die taxi het geringe beserings opgedoen, en is na ŉ nabygeleë hospitaal geneem vir verdere behandeling. Die polisie ondersoek die ongeluk.